**2 В клас** **Домашна работа – 15 учебна седм.**

***Литература***

* Моля, прочетете приказката **„За да имаш приятели“** от *Йордан Радичков* на **стр. 30** от ***Читанката***. Желателно е новият урок да се чете достатъчно пъти, за да стане гладко.
* Моля, отговорете писмено на въпроса, като използвате цели изречения. Запишете отговора в тетрадката с широки редове.
* **Какво е нужно да правим (и как трябва да се държим), за да имаме приятели и да ги задържим за дълго?**

***Български език***

* Моля, направете **упражнения 3 и 4** на **стр. 30** от ***Тетрадка № 1***.

*Помощ за домашно:*

* 3-то упражнение – Напомням, че **йо** пишем в началото на думата и след гласен звук (**Йо**рдан, ко**йо**т), а **ьо** пишем в средата и в края на думата, и след съгласен звук; много често присъства в професии (асанс**ьо**р, Пет**ьо**, монт**ьо**р).
* 4-то упражнение:

– Когато търсим **несигурна гласна** (а-ъ, о-у, е-и), думата за проверка трябва да е **сродна дума с ударение** на същата гласна, която търсим (ч**а**/**ъ**сóвник – ч**á**с);

* Когато търсим **несигурна съгласна** (звучна или беззвучна), думата за проверка трябва да е **сродна дума**, в която има **гласен звук след несигурната съгласна** (обу**в**/**ф**ка – обу**в**ам, карто**в**/**ф** - карто**ф**и)